Source: http://www.sportclasic.ro/ro/Steaua-CSM-EximBank-la-prima-infrangere-pe-teren-propriu-in-Eurocup/
Timestamp: 2019-03-20 14:03:36+00:00

Document:
Steaua CSM EximBank, la prima înfrângere pe teren propriu în Eurocup - Sport Clasic
DA1M: Steaua își asigură locul în top 6
Cupa României: Steaua vs. CSM CSU Oradea (live)
Cupa României: Dinamo vs.SCM Timișoara (live)
Cupa României: BCMU Pitești vs. U-BT Cluj Napoca (live)
Steaua CSM EximBank, la prima înfrângere pe teren propriu în Eurocup
Steaua CSM EximBank a fost învinsă, în etapa a III-a din Eurocup, de Banvit Bandirma, una dintre cele mai experimentate echipe din Turcia, scor 64-78. Meciul s-a disputat în Sala Polivalentă din Capitală, în faţa a peste 1.800 de spectatori.
În primul sfert, formaţia roş-albastră s-a menţinut aproape de Banvit pe tabela de marcaj, dar, deşi a condus la recupeări (11 pentru Steaua, 6 pentru Banvit), a pierdut mai multe mingi (5-3). Steliştii au început cu un procentaj slab la aruncările de 2 puncte (22%), reuşind să înscrie 8 puncte doar din aruncările libere. Primele 10 minute s-au încheiat cu Banvit în avantaj, 20-15.
Steaua s-a văzut cu adevărat dominată în sfertul secund, când i-a permis lui Banvit să se distanţeze la peste 10 puncte. Deşi adversarii au irosit multe ocazii (6 din 11 la 2 puncte şi 1 din 8 de la 3 puncte, în sfertul secund), dar Steaua a fost incapabilă să ţină pasul. Elevii lui Hristu Şapera au fost mai slabi şi la capitolul recuperări (9-17) şi au intrat la pauză conduşi cu 14 puncte (27-41).
Singura reprezentantă a României în Eurocup a reuşit să diminueze diferenţa în startul celei de-a doua jumătăţi, prin triplele lui Nicoară, Rasic şi Marinovic. Banvit şi-a menţinut conducerea şi a intrat în ultimele 10 minute cu un avantaj de 13 puncte (42-55), deşi Steaua a câştigat sfertul al treilea (15-14).
Secvenţa decisivă a fost şi cea mai ofensivă, din punct de vedere al punctelor înscrise. Banvit s-a distanţat la peste 20 de puncte (42-64) şi i-a permis Stelei să se apropie la 14 puncte.
Partida s-a încheiat 64-78, în favoarea turcilor, un rezultat care complică lucrurile în Grupa D. Steaua, Buducnost şi Banvit, fiecare cu câte o victorie şi două înfrângeri, se află la egalitate, pe poziţia a patra, ultima care permite accesul în runda următoare. Primele trei locuri sunt ocupate de Unics Kazan, Aris Salonic şi Trabzonspor, cu câte două victorii şi o înfrângere.
“Cred că din punct de vedere al procentajelor am stat extrem de slab la 2 puncte, jocul la interior nu a produs nimic pentru noi în această seară şi asta ne-a îngreunat foarte mult sarcina. Banvit este o echipă extrem de atletică, cu jucători foarte fizici, buni la a pune presiune pe minge, afară. Noi nu avem această dimensiune a jocului şi am depins mult de procentajul aruncărilor de la 3 puncte. Nu ne-am jucat atuurile aşa cum trebuia“, a explicat la finalul partidei Hristu Şapera, primul antrenor român care conduce o formaţie în Eurocup.
Titus Nicoară a făcut, din nou, un meci foarte reuşit pentru Steaua, totalizând 17 puncte şi 13 recuperări. Bill Amis a marcat 13 puncte şi a adăugat 7 recuperări, iar Marko Marinovic a adăugat alte 12 puncte. Adrien Moerman a bifat 16 puncte şi 9 recuperări pentru oaspeţi, A.J. Slaughter, 14 puncte, iar DeShawn Stephens, 12 puncte în doar 14 minute petrecute pe parchet. Fostul jucător al Stelei din 2010, Coutrney Fortson, a marcat 5 puncte şi a bifat 3 pase decisive.
În ciuda rezultatului nefavorabil, Marko Marinovic a scris istorie alături de Steaua CSM EximBank în meciul cu Banvit. Fundaşul sârb a devenit cel mai bun pasator din istoria Eurocup. Marinovic a totalizat 5 pase decisive, ajungând la un total al carierei de 366. Coordonatorul Stelei l-a depăşit astfel pe conaţionalul său, Stefan Markovic, care are 363 de pase în competiţie.
Pentru Steaua CSM EximBank, urmează o deplasare în Grecia, miercuri, 5 noiembrie, când o va întâlni pe Aris Salonic. În ultima etapă, Aris s-a impus la Kazan, pe terenul lui Unics, scor 74-73.
Baschet19 Ian 2019
LNBM: Surpriză pe Bega, thriller în Bănie
Prima etapă a fazei a doua a Ligii Naționale de baschet masculin a debutat ieri cu o surpriză importantă la Timișoara și a continuat cu o victorie pe secundele de final a...
LNBF: Favoritele se impun în grupa Roșie
Victorii pe linie pentru echipele de pe podium în etapa a 5-a a grupei Roșii a Ligii Naționale de baschet feminin. Campioana ACS Sepsi SIC Sfântu Gheorghe și vicecampioana...
Baschet15 Ian 2019
LNBM: Componența grupelor din faza a doua
Duminica seara, imediat după fluierul final din tradiționalul derby dintre Dinamo și Steaua, s-a tras și “cortina” peste prima fază a ediției inaugurale a Ligii...
Baschet13 Ian 2019
LNBM: CSM CSU Oradea și Steaua obțin ultimele victorii ale primei faze
Ultimele două partide ale primei faze a Ligii Naționale de baschet masculin s-au disputat în seara aceasta la Oradea și în sala Dinamo din Capitală.

References: CSM 
 CSM 
 CSM 
 CSM 
 CSM 
 CSM 
 CSM